
SHPALLJE PËR LEVIZJE PARALELE,
NGRITJE NË DETYRË, 
PRANIM NGA JASHTË SHËRBIMIT CIVIL
NË KATEGORINË E EKZEKUTIVE

Në zbatim të nenit 25 dhe 26 të ligjit nr. 152/2013, datë 30.05.2013 “Për nëpunësin civil”, i ndryshuar, Kreu V – “Lëvizja paralele dhe ngritja në detyrë”, Vendimit të Këshillit të Ministrave nr. 243, datë 18.03.2015 “Për plotësimin e vendeve të lira në kategorinë e ulët dhe të mesme drejtuese”, si dhe planit vjetor të pranimit 2021, Njësia Përgjegjëse e të Institutit të Studimeve për Krimet  dhe Pasojat e Komunizmit, shpall Procedurën e lëvizjes paralele, ngritjes në detyrë dhe pranim nga jashtë shërbimit civil për pozicionin:
“Specialist Redaktor” 1 (një) në Drejtorinë e Studimeve, kategoria e pagës IV-a, pranë   ISKK-së.
[bookmark: _GoBack]
	Pozicioni më sipër, i ofrohen fillimisht nëpunësve civilë të së njëjtës kategori për procedurën e lëvizjes paralele! Vetëm në rast se në përfundim të procedurës së lëvizjes paralele, rezulton se një pozicion është ende vakant, ai është i vlefshëm për konkurrimin nëpërmjet procedurës së ngritjes në detyrë dhe pranimit nga jashtë shërbimit civil.



Për të tre procedurat (lëvizje paralele, ngritje në detyrë dhe pranim nga jashtë shërbimit civil) aplikohet në të njëjtën kohë!
	Afati për dorëzimin e Dokumenteve:
03.06.2021
07.06.2021      
07.06.2021

	Shih procedurat përkatëse
Lëvizja paralele 
Ngritje në detyrë
Pranim nga jashtë shërbimit civil



	Përshkrimi përgjithësues i punës për pozicionin si më sipër është:



Misioni i Drejtorisë: Realizimi i një serie projektesh kërkimore dhe studimore, krijimi i një arkive audio-vizuale me dëshmi të të mbijetuarve, realizimi i një serie botimesh, dhe realizimi i aktiviteteve me natyrë edukative, informuese dhe sesibilizimi publik mbi diktaturën komuniste në Shqipëri, të cilat janë në përputhje me misionin e ISKK. 
Qëllimi i pozicionit të punës: Redaktimi dhe përgatitja për botim e teksteve me karakter studimor, historik, letrar dhe memuaristik dhe redaktimi i çdo materiali tjetër zyrtar, informues apo promovues, që publikohet nga ISKK, sipas përshkrimit të pozicionit të punës të përcaktuar në Rregulloren e Brendshme të ISKK për Sektorin e Kërkimit Shkencor, Drejtoria e Studimeve. 
Përshkrimi përgjithësues i punës për pozicionin konsiston në:
a. Redakton dhe korrekton tekstet e planifikuar për botimet vjetore nga Drejtoria e Studimeve, ISKK.
b. Redakton dhe korrekton materiale edukative, promovuese dhe sensibilizuese, pjesë e projekteve nëpër shkolla ose aktiviteteve të tjera informuese, si: materiale didaktike, fletëpalosje, katalogje, broshura për konferenca, postera, etj.
c. Redakton dhe korrekton materiale që botohen në revistën periodike të ISKK.  
d. Redakton dhe korrekton tekstet që publikohen në faqen zyrtare dhe në rrjetet sociale të ISKK.
e. Transkripton dhe redakton intervistat që janë pjesë e projektit të arkivës audio-vizuale të ISKK.
f. Korrekton në aspektin drejtshkrimor shkresat zyrtare të ISKK. 
g. Punon individualisht ose në grup për transkriptim materialesh filmike ose dokumentesh të shkruar. 
h. Angazhohet në të gjitha aktivitetet shkencore, promovuese dhe sensibilizuese të ISKK.
i. Merr pjesë aktive në konferenca, worshkshope, dhe aktivitete të tjera jashtë ISKK, kur këto aktivitete përputhen me objektin e ISKK. 
j. Angazhohet në çdo lloj aktiviteti tjetër, individual apo në grup, brenda Sektorit dhe Drejtorisë, kur kjo i kërkohet nga Drejtori i Drejtorisë përkatëse ose nga Drejtori Ekzekutiv. 

I-Lëvizja paralele
Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha insitucionet pjesë e shërbimit civil.
	1.1
	KUSHTET PËR LËVIZJEN PARALELE DHE KRITERET E VEÇANTA



Kandidatët duhet të plotësojnë kushtet për lëvizjen paralele si vijon:
· të jetë nëpunës civil i konfirmuar, brenda të njëjtës kategori për të cilën aplikon kategoria  IV-a
· të mos ketë masë disiplinore në fuqi (të vërtetuar me një dokument nga institucioni);
· të ketë të paktën vlerësimin e fundit  pozitiv “mirë”  apo “shumë mirë” 
Kandidatët duhet të plotësojnë kriteret e veçanta si vijon:
     a) Arsimimi: 
· Të ketë arsim universitar 
Të zotërojë diplomë “Bachelor” dhe “Master Shkencor” në Shkencat Humane ose Shkencat Sociale, me preferencë në Degët: “Gjuhë”, “Letërsi”, “Gazetari dhe  komunikim”.  (diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).
· Të ketë njohuri të mira të një gjuhe të  BE-së, anglishtja gjuhë e preferuar.

b) Përvoja: 
· Të ketë përvojë pune jo më pak se 3 vjet si redaktor. 
· Preferohen individë që zotërojnë një portofol bindës veprash dhe artikujsh të redaktuar; redaktimi i botimeve me karakter studimor historik dhe atyre letrar, përbëjnë avantazh

c) Tjetër: 
· Të njohë periudhën e komunizmit dhe natyrën e punës së ISKK
· Të zotërojë njohuri të mira historike dhe njohuri të përgjithshme.
· Të zotërojë njohuri shumë të mira gjuhësore dhe letrare.
· Të ketë aftësi të mira komunikimi dhe bashkëpunimi në grup.








	1.2
	DOKUMENTACIONI, MËNYRA DHE AFATI I DORËZIMIT



Kandidatët duhet të dorëzojnë pranë Zyrës së Sekretarisë të Institutit të Studimeve për Krimet  dhe Pasojat e Komunizmit, ku ndodhet pozicioni për të cilin ata dëshirojnë të aplikojnë, dokumentet si më poshtë:
1) jetëshkrim i plotësuar në përputhje me dokumentin tip që e gjeni në lidhjen http://dap.gov.al/vende-vakante/udhezime-dokumenta/219-udhezime-dokumenta;
2) fotokopje të diplomës (përfshirë edhe diplomën Bachelor). Për diplomat e marra jashtë Republikës së Shqipërisë, të përcillet njehsimi nga Ministria e Arsimit, Sportit dhe Rinisë;
3) fotokopje të librezës së punës (të gjithë faqet që vërtetojnë eksperiencën në punë);
4) fotokopje të letërnjoftimit (ID);
5) vërtetim të gjendjes shëndetësore;
6) vetëdeklarim të gjendjes gjyqësore;
7) letër motivimi për aplikim në vendin vakant;
8) çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj; 
9) në numër kontakti dhe adresën e plotë të vendbanimit;
10) aktin e emërimit si nëpunës civil;

Dokumentet duhet të dorëzohen me postë apo drejtpërsëdrejti në institucion, brenda datës 03.06.2021, në Institutit të Studimeve për Krimet  dhe Pasojat e Komunizmit me adresë: Rr. “George W. Bush” , Tiranë.
	1.3
	REZULTATET PËR FAZËN E VERIFIKIMIT PARAPRAK



Në datën 07.06.2021, njësia e menaxhimit të burimeve njerëzore (Njësia Përgjegjëse ) e Institutit të Studimeve për Krimet  dhe Pasojat e Komunizmit , do të shpallë në portalin “Shërbimi Kombëtar i Punësimit” ,si dhe në faqen zyrtare www.iskk.gov.al  listën e kandidatëve që plotësojnë kushtet e lëvizjes paralele dhe kriteret e veçanta, si dhe datën, vendin dhe orën e saktë ku do të zhvillohet intervista.
 Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga Njësia Përgjegjëse e institucionit, ku ndodhet pozicioni për të cilin ju dëshironi të aplikoni, nëpërmjet adresës tuaj të e-mail, për shkaqet e moskualifikimit. 
Ankesat nga kandidatët paraqiten në Njësinë Përgjegjëse, brenda 3 (tre) ditëve pune nga shpallja e listës dhe ankuesi merr përgjigje brenda 5 (pesë) ditëve pune nga data e depozitimit të saj. 
	1.4
	FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA



Kandidatët do të vlerësohen në lidhje me:
· Njohuritë gjuhësore dhe aftësitë e leximit logjik të tekstit;
· Njohuritë mbi periudhën komuniste në Shqipëri (1944-1990);
· Njohuritë e përgjithshme historike;
· Njohuritë mbi aktivitetin e Institutit të Studimit të Krimeve dhe Pasojave të Komunizmit;
· Kushtetutën e Republikës së Shqipërisë;
· Ligjin 10242/25.02.2010 “Për krijimin e ISKK ”; 
· Njohuritë mbi ligjin nr. 152/2013, "Për nëpunësin civil” (i ndryshuar) dhe aktet nën ligjore;
· Ligjin nr. 9154, datë 6.11.2003 “Për arkivat”;
· Ligjin nr. 45/2015 për të Drejtën e Informimit për Dokumentet e ish-Sigurimit të Shtetit të Republikës Popullore Socialiste të Shqipërisë;
· Ligjin nr. 9887, datë 10.03.2008 “Për mbrojtjen e të dhënave personale”, i ndryshuar.
· Ligjin nr. 119/2014 “Për të drejtën e informimit”;
· Ligjin nr.9131 datë 08.09.2003 “Për rregullat e etikës në administratën publike.”;
· Njohuritë mbi Rregulloren e brendshme të ISKK.

	1.5
	MËNYRA E VLERËSIMIT TË KANDIDATËVE



Kandidatët do të vlerësohen në lidhje me dokumentacionin e dorëzuar:
Kandidatet do të vlerësohen nga Komiteti i Përhershëm i Pranimit i ngritur në ISKK, nëpërmjet dokumentacionit të dorëzuar dhe intervistës së strukturuar me gojë. Totali i pikëve të vlerësimit të kandidateve është 100 pikë, të cilat ndahen përkatësisht: 
a) Kandidatët do të vlerësohen për përvojën, trajnimet apo kualifikimet e lidhura me fushën. Totali i pikëve për këtë vlerësim është 40 pikë. 
b) Kandidatët gjatë intervistës së strukturuar me gojë do të vlerësohen në lidhje me:

a- njohuritë, aftësitë, kompetencën në lidhje me përshkrimin e pozicionit të punës;
b- eksperiencën e tyre të mëparshme;
c- motivimin, aspiratat dhe pritshmëritë e tyre për karrierën.
Totali i pikëve për këtë vlerësim është 60 pikë.
Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në Udhëzimin nr. 2, datë 27.03.2015,“Për procesin e plotësimit të vendeve të lira në shërbimin civil nëpërmjet procedures së lëvizjes paralele, ngritjes në detyrë për kategorinë e mesme dhe të ulët drejtuese dhe pranimin në shërbimin civil në kategorinë ekzekutive nëpërmjet konkurrimit të hapur”, të Departamentit të Administratës Publike www.dap.gov.al në lidhjen http://dap.gov.al/2014-03-21-12-52-44/udhezime/426-udhezim-nr-2-date-27-03-2015.
Komisioni në përfundim të vlerësimit njofton individualisht kandidatët që kanë konkuruar për rezultatin e tyre. Kandidatët kanë të drejtë të bëjnë ankim me shkrim në Komitetin e Përhershëm të Pranimit për rezultatin e vlerësimit, brenda 3 (tre) ditëve kalendarike nga data e njoftimit individual mbi rezultatin. Ankuesi merr përgjigje brenda 3 (tre) ditëve kalendarike nga data e përfundimit të afatit të ankimit. Komisioni brenda 24 (njëzetë e katër) orëve pas përfundimit të procedurave të ankimit, përzgjedh kandidatin, i cili renditet i pari ndër kandidatët që kanë marrë të paktën 70 pikë.

	1.6
	DATA E DALJES SË REZULTATEVE TË KONKURIMIT DHE MËNYRA E KOMUNIKIMIT



Në përfundim të vlerësimit të kandidatëve, Njësia Përgjegjëse e Institutit të Studimeve për Krimet  dhe Pasojat e Komunizmit  do të shpallë fituesin në portalin “Shërbimi Kombëtar i Punësimit”  si dhe në faqen zyrtare www.iskk.gov.al.  Të gjithë kandidatët pjesëmarrës në këtë procedurë do të njoftohen në mënyrë elektronike për rezultatet (nëpërmjet adresës së e-mail).
2- NGRITJE NË DETYRË / PRANIM NGA JASHTË SHËRBIMIT CIVIL
	Vetëm në rast se në përfundim të procedurës së lëvizjes paralele, rezulton se ende është pozicion vakant, ai është i vlefshëm për konkurrimin nëpërmjet procedurës së ngritjes në detyrë dhe/ose pranim nga jashte sherbimit civil. 
Këtë informacion do ta merrni në faqen e ISSK-së, pas datës 15/06/2021. 



Për këtë procedurë kanë të drejtë të aplikojnë vetëm nëpunësit civilë të një kategorie paraardhëse (vetëm një kategori më e ulët), të punësuar në të njëjtin apo në një institucion tjetër të shërbimit civil, që plotësojnë kushtet për ngritjen në detyrë dhe kërkesat e veçanta për vendin e lire dhe/ose kandidate të tjerë nga jashtë shërbimit civil..
	2.1
	KUSHTET QË DUHET TË PLOTËSOJË KANDIDATI NË PROCEDURËN E NGRITJES NË DETYRË DHE OSE NGA JASHTË SHËRBIMIT CIVIL KRITERET E VEÇANTA



Kushtet që duhet të plotësojë kandidati në procedurën e ngritjes në detyrë 
a) të jetë nëpunës civil i konfirmuar, brenda kategorisë   IV-b;
b) të mos ketë masë disiplinore në fuqi; 
c) të ketë të paktën vlerësimin e fundit “mirë” apo “shumë mirë”.
    Kandidatët duhet të plotësojnë kriteret e veçanta si vijon:
    Arsimimi: 

· Të ketë arsim universitar 
· Të zotërojë diplomë “Bachelor” dhe “Master Shkencor” në Shkencat Humane ose Shkencat Sociale, me preferencë në Degët: “Gjuhë”, “Letërsi”, “Gazetari dhe  komunikim”. Për (diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).
· Të ketë njohuri të mira të një gjuhe të  BE-së; anglishtja gjuhë e preferuar 

            Përvoja:
· Të ketë përvojë pune jo më pak se 3 vjet si redaktor 
· Preferohen individë që zotërojnë një portofol bindës veprash dhe artikujsh të redaktuar; redaktimi i botimeve me karakter studimor historik dhe atyre letrar, përbëjnë avantazh

Tjetër: 
· Të njohë periudhën e komunizmit dhe natyrën e punës së ISKK
· Të zotërojë njohuri të mira historike dhe njohuri të përgjithshme.
· Të zotërojë njohuri shumë të mira gjuhësore dhe letrare.
· Të ketë aftësi të mira komunikimi dhe bashkëpunimi në grup.


	2.2
	DOKUMENTACIONI, MËNYRA DHE AFATI I DORËZIMIT



Kandidatët që aplikojnë duhet të dorëzojnë dokumentet si më poshtë: 
1) jetëshkrim i plotësuar në përputhje me dokumentin tip që e gjeni në lidhjen http://dap.gov.al/vende-vakante/udhezime-dokumenta/219-udhezime-dokumenta.
2) fotokopje të diplomës (përfshirë edhe diplomën Bachelor) dhe listës së notave. Për diplomat e marra jashtë Republikës së Shqipërisë të përcillet njehsimi nga Ministria e Arsimit, Sportit dhe Rinisë;
3) fotokopje të librezës së punës (të gjithë faqet që vërtetojnë eksperiencën në punë);
4) fotokopje të letërnjoftimit (ID);
5) vërtetim të gjendjes shëndetësore;
6) vetëdeklarim të gjendjes gjyqësore;
7) letër motivimi për aplikim në vendin vakant;
8) çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj; 
9) një numër kontakti dhe adresën e plotë të vendbanimit; 
10) aktin e emërimit si nëpunës civil;
Dokumentet duhet të dorëzohen me postë apo drejtpërsëdrejti në institucion, brenda datës 07.06.2021, në Institutin e Studimeve për Krimet dhe Pasojat e Komunizmit me adresë: Rr. “George .W. Bush ”,  Tiranë.
	Të gjithë kandidatët që aplikojnë për procedurën e ngritjes në detyrë , do të informohen për fazat e mëtejshme të kësaj procedurë: 
· për datën e daljes së rezultateve të verifikimit paraprak; 
· datën, vendin dhe orën ku do të zhvillohet konkurimi;
· mënyrën e vlerësimit të kandidatëve. 
Për të marrë këtë informacion, kandidatët duhet të vizitojnë në mënyrë të vazhdueshme faqen e ISKK-së pas datës 15/06/2021.

	2.3
	REZULTATET PËR FAZËN E VERIFIKIMIT PARAPRAK



Njësia e menaxhimit të burimeve njerëzore (Njësia Përgjegjëse) e  ISKK, ku ndodhet pozicioni për të cilin ju dëshironi të aplikoni, do të shpallë në portalin “Shërbimi Kombëtar i Punësimit”  si dhe në faqen zyrtare www.iskk.gov.al   listën e kandidatëve që plotësojnë kushtet dhe kriteret e veçanta, si dhe datën, vendin dhe orën e saktë ku do të zhvillohet intervista. 
Në të njëjtën datë, kandidatët që nuk i plotësojnë kushtet dhe kriteret e veçanta do të njoftohen individualisht nga njësia e menaxhimit të burimeve njerëzore të institucionit (Njësia përgjegjëse), ku ndodhet pozicioni për të cilin ju dëshironi të aplikoni, nëpërmjet adresës tuaj të e-mail, për shkaqet e moskualifikimit. Ankesat nga kandidatët paraqiten në Njësinë Përgjegjëse, brenda 5 (pesë) ditëve kalendarike nga shpallja e listës dhe ankuesi merr përgjigje brenda 5 (pesë) ditëve kalendarike nga data e depozitimit të saj.
	2.4
	FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI 



Kandidatët do të vlerësohen në lidhje me:
· Njohuritë gjuhësore dhe aftësitë e leximit logjik të tekstit;
· Njohuritë mbi periudhën komuniste në Shqipëri (1944-1990);
· Njohuritë e përgjithshme historike;
· Njohuritë mbi aktivitetin e Institutit të Studimit të Krimeve dhe Pasojave të Komunizmit;
· Kushtetutën e Republikës së Shqipërisë;
· Ligjin 10242/25.02.2010 “Për krijimin e ISKK ”; 
· Njohuritë mbi ligjin nr. 152/2013, "Për nëpunësin civil” (i ndryshuar) dhe aktet nën ligjore;
· Ligjin nr. 9154, datë 6.11.2003 “Për arkivat”;
· Ligjin nr. 45/2015 për të Drejtën e Informimit për Dokumentet e ish-Sigurimit të Shtetit të Republikës Popullore Socialiste të Shqipërisë;
·  Ligjin nr. 9887, datë 10.03.2008 “Për mbrojtjen e të dhënave personale”, i ndryshuar.
· Ligjin nr. 119/2014 “Për të drejtën e informimit”;
· Ligjin nr.9131 datë 08.09.2003 “Për rregullat e etikës në administratën publike.”;
· Njohuritë mbi Rregulloren e brendshme të ISKK; 

	2.5
	MËNYRA E VLERËSIMIT TË KANDIDATËVE 



Kandidatet do të vlerësohen nga Komiteti I Përhershëm Pranimit në ISKK, nëpërmjet dokumentacionit të dorëzuar, vlerësimit me shkrim dhe intervistës së strukturuar me gojë. Totali i pikëve të vlerësimit të kandidateve është 100 pikë.

Kandidatët do të vlerësohen në lidhje me:
a- vlerësimin me shkrim, deri në 60 pikë;
b- intervistën e strukturuar me gojë që konsiston në motivimin, aspiratat dhe pritshmëritë e tyre për karrierën, deri në 25 pikë; 
c- jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 15 pikë. 
Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në Udhëzimin nr. 2, datë 27.03.2015, të Departamentit të Administratës Publike www.dap.gov.al në lidhjen http://www.dap.gov.al/legjislacioni/udhezime-manuale/54-udhezim-nr-2-date-27-03-2015.

	2.6
	DATA E DALJES SË REZULTATEVE TË KONKURIMIT DHE MËNYRA E KOMUNIKIMIT



Në përfundim të vlerësimit të kandidatëve, Njësia Përgjegjëse e Institutin e Studimeve për Krimet dhe Pasojat e Komunizmit do të shpallë fituesin në portalin “Shërbimi Kombëtar i Punësimit” si dhe në faqen zyrtare www.iskk.gov.al . Të gjithë kandidatët pjesëmarrës në këtë procedurë do të njoftohen në mënyrë elektronike për rezultatet (nëpërmjet adresës së e-mail).
Kandidatët fitues janë ata që renditen të parët nga kandidatët që kanë marrë të paktën 70 pikë (70% të pikëve). Njesia përgjegjëse njofton individualisht kandidatët që kanë konkurruar për rezultatin e tyre brenda 24 (njëzetekatër) orëve nga dita që Komiteti i njofton vendimin e tij. Kandidati ka të drejtë të bëjë ankim me shkrim në Komitetin e Përhershëm të Pranimit për rezultatin e pikëve brenda 3 (tre) ditëve kalendarike nga data e njoftimit individual për rezultatin e vlerësimit. Ankuesi merr përgjigje brenda 5 (pesë) ditëve kalendarike nga data përfundimit të afatit të ankimit.
Në përfundim të vlerësimit të kandidatëve, Njësia Përgjegjëse e Institutin e Studimeve për Krimet dhe Pasojat e Komunizmit , do të shpallë fituesin në portalin “Shërbimi Kombëtar i Punësimit” si dhe në faqen zyrtare www.iskk.gov.al . Të gjithë kandidatët pjesëmarrës në këtë procedurë do të njoftohen në mënyrë elektronike për rezultatet (nëpërmjet adresës së e-mail).                     

Të gjithë kandidatët pjesëmarrës që aplikojnë për procedurën e ngritjes në detyrë dhe/ose pranim nga jashte shërbimit civil, në këtë procedurë, do të marrin informacion për fazat e mëtejshme të kesaj procedure;
- për datën e daljes së rezultateve të verifikimit paraprak;
-për datën, vendin dhe orën ku do të zhvillohet konkurimi.
Për të marrë këtë informacion, kandidatët duhet të vizitojnë në mënyrë të vazhdueshme faqen e ISKK-së duke filluar nga data 15.06.2021 e në vijim.
                                          
Njësia Përgjegjëse

